**Zmluva o bezplatnom užívaní obecnej studne**

Uzatvorená v zmysle ustanovení §50 a nasl. Občianskeho zákonníka

**Čl. I.**

**Zmluvné strany**

**Prenajímateľ :**

**Obec Víťazovce**

Víťazovce 90

067 24 Lukačovce

IČO: 00323756

V zastúpení : Ing. Veronika Pošiková – starostka obce

(ďalej len prenajímateľ)

**Nájomca :**

**Jozef Kondrát**

Víťazovce 71,

067 24 Lukačovce

(ďalej len nájomca)

# Čl. II. Predmet zmluvy

1. Prenajímateľ prenecháva do spoločného nájmu spolu s Domom športových hier, studňu nachádzajúcu sa na obecnom pozemku na parcele KNC 71/3 v katastrálnom území obce Víťazovce.

# Čl. III. Účel nájmu

1. Nájomca je oprávnený užívať predmet nájmu uvedený v Čl. II., bod 1 tejto zmluvy v súlade so všeobecne záväznými právnymi predpismi a to na bežný účel.

# Čl.IV. Nájomné

1. Prenajímateľ a nájomca sa dohodli na užívaní studne bezodplatne.

# Čl. V. Práva a povinnosti prenajímateľa a nájomcu

1. Prenajímateľ je povinný:
   * odovzdať predmet nájmu uvedený v Čl. II, bod 1 tejto zmluvy v stave spôsobilom na užívanie na dojednaný účel,
   * umožniť nájomcovi užívať predmet nájmu za podmienok dohodnutých touto zmluvou a zabezpečiť mu plný a nerušený výkon práv spojených s nájmom,
2. Nájomca je povinný:
   * užívať predmet nájmu len na účel dohodnutý touto zmluvou, zmeniť dohodnutý účel užívania je možné iba s písomným súhlasom prenajímateľa,
   * zabezpečiť udržiavanie predmetu nájmu v zmysle hygienických noriem, zabezpečiť pravidelnú dezinfekciu zdroja vody a okolia,
3. Nájomca nie je oprávnený prenechať predmet nájmu do nájmu, prenájmu, alebo výpožičky tretím osobám a nesmie tento majetok ani žiadnym iným spôsobom zaťažiť bez predchádzajúceho písomného súhlasu prenajímateľa.
4. Nájomca si zabezpečuje rozbor a kontrolu kvality vody na vlastné náklady sám.

**Čl. VI.**

# Doba nájmu

1. Nájomná zmluva sa uzatvára na dobu určitú do 31.12.2039.
2. Nájomná zmluva je účinná dňom nasledujúcim po zverejnení na webovom sídle prenajímateľa.

**Čl. VII.**

# Skončenie nájmu

1. Táto zmluva sa končí predovšetkým skončením dohodnutej doby užívaní ustanovenej v článku VI. Bod 1 tejto zmluvy.
2. Výpovedná lehota je dvojmesačná a začína plynúť prvým dňom mesiaca nasledujúceho po doručení výpovede druhej zmluvnej strane.
3. Nájom je možné skončiť kedykoľvek na základe písomnej dohody obidvoch zmluvných strán.

**Čl. VIII.**

# Záverečné ustanovenia

1. Zmluvné strany môžu meniť alebo doplniť obsah tejto zmluvy len formou písomných dodatkov na základe dohody zmluvných strán.
2. Právne vzťahy výslovne neupravené v tejto zmluve sa riadia príslušnými ustanoveniami Občianskeho zákonníka.
3. Zmluvné strany prehlasujú, že zmluvu si prečítali, súhlasia s jej obsahom a na znak súhlasu ju podpisujú.
4. Táto zmluva je vyhotovená v dvoch vyhotoveniach, z ktorých každá zo zmluvných strán obdrží jedno vyhotovenie.
5. Zmluvné strany vyhlasujú, že zmluvu uzatvorili na základe slobodnej vôle, zmluva nebola uzatvorená v tiesni, ani za nápadne nevýhodných podmienok, Zmluvu si prečítali, jej obsahu porozumeli a na znak súhlasu ju vlastnoručne podpísali.

Vo Víťazovciach

------------------------------------------ ------------------------------------------- prenajímateľ nájomca

Ing. Veronika Pošiková- starostka Jozef Kondrát